section_heading: Radio i televizija
paragraph_text: Dickinson je od 2002. do 2010. godine vodio emisiju Bruce Dickinson's Friday Rock Show na BBC-jevoj radijskoj stanici 6 Music. U ožujku 2010. BBC je najavio da će, nakon više od osam godina, Dickinsonova emisija biti ukinuta. Posljednji prijenos emisije održao se 28. svibnja 2010. te se njezin uobičajeni format zamijenio osobnim i glazbenim odavanjem počasti tada nedavno preminulom Ronnieju Jamesu Diu. Dickinson se narugao BBC-jevim rukovoditeljima zbog ukidanja tako što je reproducirao inačicu skladbe "Take This Job and Shove It" Johnnyja Paychecka. Osim svoje emisije na 6 Musicu Dickinson je od 2003. do 2007. godine vodio i emisiju Masters of Rock na radiostanici BBC Radio 2. Dickinsonov katalog emisija na 6 Musicu 2014. godine otkupio je TeamRock radio, koji je u prosincu ponovno počeo reproducirati emisije.